Denne artikkelen mangler kildehenvisninger, og opplysningene i den kan dermed være vanskelige å verifisere. Kildeløst materiale kan bli fjernet. Helt uten kilder. *(10. okt. 2015)*

**Johan Andersen Ekvoll** (født 14. april 1871 i Horten, død 18. januar 1955 i Oslo) var gullsmed, maler og forkynner. Han arbeidet det meste av sitt liv hos gullsmedmester Oscar Larssen i Leirfallsgaten på Grünerløkka i Oslo, og han malte mest etter postkort og bilder. Han meldte seg ut av statskirken i ung alder, og sluttet seg til Kristi Menighet.

Biografi
--------

Johan Ekvoll ble født på Søndre Braarød i Horten den 14. april 1871. Han var sønn av Johanna Åkerman fra Krokstad i Bohuslän i Sverige. Svenske offentlige kilder forteller at Johan hadde to eldre søsken, tvillingene Anders og Mathilda, som ble født i Krokstad 20. desember 1868 med faren skipperen J. A. Hansson fra Knudsrød i Borre.

Åkermanslekten kan spores flere hundre år tilbake i Krokstad og mange flyttet til Norge. Husförhörsförlegningen i Krokstad forteller at Johanna emigrerte til Norge sammen med sin far Johannes og sin søster Sofia den 8. november 1878, men innflytterprotokollen i Horten forteller at de ankom i mai 1869. Det eneste som kan dokumenteres av Johans familie i Norge er dermed hans morfar Johannes Åkerman (født 1810 i Krokstad), tanten Sofia Carolina (født 1850) og moren Johanna (født 1840).

### Oppveksten

Johan Ekvoll
I folketellingen for Horten av 31. desember 1870 kan man lese at Johanne Johannesdatter Åkerman er bosatt hos familien Jørgensen i Søndre Braarød Grund nr. 58. 

Johan flyttet sammen med sin mor inn hos hans tante Sofia. I folketellingen for 1875 er adressen Søndre Braarud Grund nr. 42. Johanne var veverske på Braarud og hennes søster jobbet på ølbryggeriet Horten Bryggeri. DA Johan var 10 1/2 år ble tanten Sofie, som da var 31 år gammel, gify med den 30 år eldre enkemannen og urmakeren Anders Hansen fra Langöen i Sverige. Paret bodde i Storgaten 43 i Horten.

14 år gammel begynte Johan sine konfirmasjonsforberedelser. I mellomtiden hadde moren giftet seg med den 20 år eldre enkemannen Sivert Stibolt Henriksen, som var oppsynsmann ved Karljohansværn verft. De flyttet dermed til Søndre Braarud Grund nr. 12 og Henriksen ble Johans stefar. Han sto til konfirmasjon om våren den 2. mai 1886, og fikk karakterene "Meget godt" i kristendomskunnskap og "Udmerket godt Forhold" som oppførselskarakter.

### Pauline Gjetnes

Johan Andersen giftet seg 24. oktober 1891 med den to år eldre Pauline Johanne Gjetnæs fra Ålesund. Begge var utmeldt av statskirken og tilhørte frimenigheten Christi Menighed. De var dissentere og ble derfor viet borgerlig av sorenskriveren i Mellem Jarlsberg. Johan hadde fylt 20 år og var gullsmedsvend. Pauline var 22 og var datter av smedmester Martin Lassesen Gjetnæs i Ålesund.

Johanna ble syk og døde den 19. februar 1892. Sivert Stibolt Henriksen ble enkemann for annen gang. Johan mistet sin mor før han fylte 22 år.

To år etter giftemålet ble Pauline gravid. Abel Philip ble født 28. august 1894 og broren Martin Eugen ble født 21. september 1897 da familien bodde i Torvgaten. 

Den 11. februar 1900 døde Pauline på grunn av en dødelig lungesykdom. Johan ble enkemann på 28 år med forsørgeransvar for to små barn. Hans to gutter er to og fem år gamle.

Abel ble tatt hånd om av tante Sofie og hennes mann, Anders Hansen. Abel ble forsørget av en ukjent matros. Det er ukjent om 50 år gamle Sofie var i arbeid, og 79 år gamle Anders var på "offentlig understøttelse", eller pensjon. Martin ble plassert hos familien Debretz i Braarudaasen, som også var medlemmer i Kristi Menighet.

### Thora Andersen

Noen år etter Paulines død la Johan merke til den nesten ni år yngre og vakre Thora Magdalene Andersen, som vokste opp på Oseberg og lekte rundt masten av Osebergskipet i sin barndom. Hun var datter av den velstående sjøkaptein og reder Herman Andersen, på barken «Fjeld» av Tønsberg, tidligere kjent som Elissa. Thora hadde brutt forlovelsen med en indiansk ranchero og offiser fra San José de Babicora, som hun traff i Laguna de Terminos i Campece, Mexico i februar 1900 på en av turene over Atlanteren med «Fjeld». Forlovelsen mellom Johan og Thora ble kunngjort den 17. desember 1904 og den 3. mai 1905 ble de viet hos sorenskriveren i Søndre Jarlsberg.

### Flytter til Oslo

Johan Ekvoll
Den 26. januar 1906 ble Johans tredje sønn Viggo Walther født. Datteren Valborg Wilhelmine ble født 21. november 1907, og i 1908 flytter familien til President Harbitzgate i Oslo. De ble ikke boende lenge før de flyttet videre til Villa Prøven på Skøyen i Aker, som brant ned i 1913.

Fra Villa Prøven flyttet Johan, Thora og de tre yngste barna til Helgesens gate 30 på Grünerløkka i Oslo. Johan kom i arbeide hos gullsmedmester Oscar Larsson i Leirfallsgaten. Thora nedkom med sønnen John Herbert den 8. desember 1913, og Johans nest eldste sønn Martin Eugen hadde tatt hyre på sjøen. I august 1913 var han matros på barken Oryx, som gikk mellom Norge og østkysten av USA. Den 8. oktober 1921 var han dampskibskaptein og giftet seg med Margit Albine Olsen. De bosatte seg i Trondheim og tok navnet Ekvold.

Den 20. mars 1925 mottok Johan bevillingen fra Det Kongelige Justis- og Politidepartement og fikk tillatelse til å ta Ekvoll som slektsnavnl.

Johan ble pensjonist i mars 1940, 69 år gammel. Hans kone Thora døde 21. oktober 1951, og Johan Ekvold døde 18. januar 1955. 

Portal: Kunst